༄༅།  ། ཀླུ་གཏོར་བཞུགས།  ། ༄༅།  ། བླ་མ་དམ་པའི་ཞབས་ལ་ཕྱག་འཚལ་ལོ།  ། ཀླུ་གཏོར་གཏོང་བར་འདོད་པས། དཀར་གཏོར་གཙང་མ་བཤམས་ལ། སྐྱབས་འགྲོ་དང་སེམས་བསྐྱེད་བྱ།  རང་ཡི་དམ་གྱི་ལྷ་གང་རུང་དུ་བསྒོམ།  གཏོར་མ་ལ་རྡོ་རྗེ་གནོད་སྦྱིན་གྱི་ཕྱག་རྒྱ་བསྟན་ནས།  ཨོཾ་བཛྲ་ཡཀྵ་ཧཱུྃ་ཞེས་ལན་གསུམ་བརྗོད་པས་མ་དག་པ་བསང་༑  རྡོ་རྗེ་མེའི་ཕྱག་རྒྱ་བསྟན་ནས།  ཨོཾ་བཛྲ་ཛྭ་ལ་ཨ་ན་ལ་ཧ་ན་ད་ཧ་པ་ཙ་མ་ཐ་བྷཉྫ་ར་ཎ་ཧཱུྃ་ཕཊ།  ཅེས་བརྗོད་པས།  རིན་པོ་ཆེའི་སྣོད་ཀྱི་རྒྱ་ཆེན་པོ་བདུད་རྩི་གང་བར་བསམ།  རྡོ་རྗེ་བསྡམས་པའི་ཕྱག་རྒྱ་འདེབས་པའི་ཚུལ་བྱ་ཞིང་།  ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱདྱནུཏྤནྣ་ཏྭཱཏ།  ཨོཾ་ཨཱཿཧཱུྃ་ཕཊ་སྭཱ་ཧཱ།  ཞེས་ལན་གསུམ་བརྗོད་པས།  གཏོར་མ་ལས་ཀླུ་རྣམས་ཀྱིས་ཅི་འདོད་པ་ཐོགས་པ་མེད་པར་འབྱུང་བར་བསམ།  འདོད་པའི་རྒྱལ་པོའི་ཕྱག་རྒྱ་བཅས་ལ།  རང་གི་སྙིང་ག་ནས་འོད་འཕྲོས་པས།  ཀླུའི་རྒྱལ་པོ་འཁོར་དང་བཅས་པ་དང་།  བྱེ་བྲག་ཏུ་རང་ལ་གནོད་(《¡¶ཞ》¡+པར་བྱེད་)པ་ཐམས་ཅད་སྤྱན་དྲངས་པར་བསམ་ཞིང་།  ཨོཾ་བ་ཏ་ལི་བ་ཏ་ལི་མ་ཧཱ་བ་ཏ་ལི་ཧཱུྃ་ཧཱུྃ་ཛཿཛཿསྭཱ་ཧཱ།  ཞེས་ལན་གསུམ་དང་།  ཨོཾ་ཀླུ་རྒྱལ་མཐའ་ཡས་ནོར་རྒྱས་བུ།  ། འཇོག་པ་དང་མི་སྟོབས་ཀྱི་རྒྱུ།  ། པདྨ་པདྨ་ཆེན་པོ་དང་༑ ༑ དུང་སྐྱོང་དང་ནི་རིགས་ལྡན་ནོ།  ། ལྷ་མོ་ལྷ་མོ་ཆེན་མོ་དང་།  ། ཟླ་བའི་སྤྱི་གཙུག་སྤྱི་གཙུག་ཆེ།  ། དབྱུག་འཛིན་དབྱུག་འཛིན་ཆེན་པོ་དང་།  ། སོག་མ་མེད་དང་ཧུ་ལུནྟ།  ། དགའ་བོ་དང་ནི་ཉེ་དགའ་བོ།  ། རྒྱ་མཚོ་རྒྱ་མཚོ་ཆེན་པོ་དང་།  ། ཚ་བ་ཚ་བ་ཆེན་པོ་དང་།  ། དཔལ་གྱི་འོད་དང་འོད་པོ་ཆེ།  ། རིན་ཆེན་འོད་དང་གཟུགས་མཛེས་དང་།  ། གཟུགས་མཛེས་ཆེན་པོ་སྦྲུལ་བཟང་དང་།  ། ལྟོ་འཕྱེ་ཆེ་དང་ཚི་ལི་དང་། ། ཚི་ལི་ཆེན་པོ་རྣམས་དང་ནི།  ། མཆོད་པའི་གནས་འདིར་གཤེགས་སུ་གསོལ།  ། ཨོཾ་ཨཱ་གཙྪ་ཡ།  ཨཱ་གཙྪ་ཡ།  མ་ཧཱ་ནཱ་ག་ཨ་དྷི་པ་ཏ་ཡེ་སརྦ་བྷུརྦྷུ་ཝ་ཕྲུཾ་ཕུཿཧཱུྃ་སྭཱ་ཧཱ།  ཞེས་བརྗོད་པས་མདུན་དུ་བྱོན་པར་བསམ།  པདྨ་ཀ་མ་ལཱ་ཡ་སྟྭཾཾ།  ཞེས་བརྗོད་པས་སོ་སོ་ལ་པདྨའི་གདན་དབུལ།  ཨོཾ་མ་ཧཱ་ནཱ་ག་ཨ་དྷི་པ་ཏ་ཡེ་གྲྀཧྞེ་དཾ་ཞེས་ཀུན་ལ་སྦྱར་ལ།  ཨརྒྷཾ་སྭཱ་ཧཱས་མཆོད་ཡོན།  པཱདྱཱཾ་སྭཱ་ཧཱས་ཞབས་བསིལ༑  པུཥྤཾ་སྭཱ་ཧཱས་མེ་ཏོགདྷུ་པཾ་སྭཱ་ཧཱས་བདུག་སྦོས།  དཱི་པཾ་སྭཱ་ཧཱས་མར་མེ།  གནྡྷ྄ཾ་སྭཱ་ཧཱས་དྲི།  ནཻ་ཝིདྱེ་སྭཱ་ཧཱས་ཞལ་ཟས་ཕུལ་ནས།  ཀླུ་ཐམས་ཅད་ཀྱིས་གཏོར་མ་གསོལ་བར་བསམ་ཞིང་།  ཀླུ་དགའ་བར་བྱེད་པའི་ཕྱག་རྒྱ་བྱས་ལ།  ཨོཾ་ཧི་ལི་ཧི་ལི།  མ་ཧཱ་ལི་ཕྲུཾ་ཕྲཾ་ཕྲཾ་ཕྲཾ་སྭཱཧཱ།  ཞེས་བརྗོད་ནས་སེ་གོལ་བརྡབས་པས་གཏོར་སྣོད་རེ་རེ་ལ་གསུམ་གསུམ་དང་།  ཨོཾ་བྷཀྵ་ཡ་བྷཀྵ་ཡ་ས་མ་ཡ་ཏིཥྛཱ་རྫཱུ་ཕྲུཾ་ཕུཿསྭཱཧཱ།  ཞེས་ལན་གསུམ་གསུམ་བརྗོད་པས་ཕུལ་ནས།  ཡེ་དྷརྨཱ་ཧེ་ཏུ་པྲ་བྷ་ཝཱ་ཧེ་ཏུནྟེ་ཥཱནྟ་ཐཱ་ག་ཏོ་ཧྱ་བ་དཏྟེ་ཥཱཉྩ་ཡོ་ནི་རོ་དྷ་ཨེ་ཝཾ་བཱ་དཱི་མ་ཧཱ་ཤྲ་མ་ཎཿཞེས་པ་དང་།  སྡིག་པ་ཅི་ཡང་མི་བྱ་སྟེ།  ། དགེ་བ་ཕུན་སུམ་ཚོགས་པར་སྤྱད།  ། རང་གི་སེམས་ནི་ཡོངས་སུ་གདུལ།  ། འདི་ནི་སངས་རྒྱས་བསྟན་པ་ཡིན།  ། ཞེས་ཆོས་ཀྱི་སྦྱིན་པ་བྱིན་ནས།  ཀླུའི་རྒྱལ་པོ་ཆེན་པོ་བརྒྱད་ཀྱིས་གཙོ་བྱས་པའི་ཀླུའི་རིགས་སུ་གྱུར་པ་ཐམས་ཅད་དང་༑  བྱེ་བྲག་ཏུ་བདག་ལ་གནོད་ཅིང་ལན་ཆགས་པའི་ཀླུ་དང་ས་བདག་ཐམས་ཅད་གཏོར་མ་འདིས་ཚིམ་པར་གྱུར་ཅིགགནོད་པ་དང་གདུག་པའི་སེམས་ཉེ་བར་ཞི་ནས།  ཕན་པ་དང་བྱང་ཆུབ་ཀྱི་སེམས་དང་ལྡན་པར་གྱིས་ཤིགཅེས་བརྗོད་ནས།  ཨོཾ་ནཱ་ག་ཨ་དྷི་པ་ཏ་ཡེ་ས་པ་རི་ཝཱ་ར་གཙྪ།  ཞེས་བརྗོད་པས།  རང་གི་གནས་སུ་གཤེགས་པར་བསམ།  བྱ་ཁྱུང་གི་ཕྱག་རྒྱ་བཅས་ནས།  ཨོཾ་ག་རུ་ཌ་ཧཾ་ས་ཧཻ་ཙ་ལ་སྭཱ་ཧཱ།  ཞེས་བརྗོད་པས་ནག་པོའི་རིགས་ཀྱི་ཀླུ་གཞན་ཐམས་ཅད་བསྐྲད་པར་བསམ།  གཏོར་མ་ས་གཙང་སར་གཏོང་།  དགེ་བའི་རྩ་བ་སངས་རྒྱས་སུ་བསྔོ།  ཀླུའི་གཏོར་མ་རྡོ་རྗེ་གདན་བཞིའི་རྒྱུད་ལས་བྱུང་བ་བཞིན།  ཆོས་རྗེ་ས་སྐྱ་པས་མཛད་པའི་ཕྱག་ལེན་འཕགས་པས་ཡི་གེར་བཀོད་པའོ། །  ། །